Bejaarde vrou slaan glo man met sambok doodŉ Sestigjarige vrou moet Maandag in die hof verskyn nadat sy glo Vrydag ŉ man met ŉ sambok doodgeslaan het. Kaptein Zamukulungisa Jozana, ŉ polisiewoordvoerder van die Oos-Kaap, sê die vrou is in die Mbutye-omgewing in hegtenis geneem. “Daar word vermoed dat die vrou en ŉ 75-jarige man ŉ uitval gehad het. Sy het hom met die agterkant van ŉ sambok geslaan. Hy is op die toneel dood,” het Jozana gesê. Die vrou word van moord aangekla en moet in die Elliotdale-landdroshof verskyn.